Document ID: /roh_data/filtered/fineweb-2-filterrobots_roh.jsonl.gz/47856

La Ems Chemie a Domat, la Trumpf a Grüsch, la Hamilton a Panaduz ni è la Würth-International a Cuira: Tut firmas grondas ch'exporteschan cunzunt er lur products.
E gist questas firmas han gì gronda tema per lur existenza.
Uss in onn e mez suenter guarda quai or tut auter. Las bilantschas da las firmas mussan gudogns u schizunt records da gudogns. La crisa è surmuntada.
Meglier che spetgà
Jürg Michel, il president da l'uniun d'artisanadi e mastergn, conferma che la crisa saja surmuntada. I giaja meglier che spitgà suenter il schoc dal franc. La raschun per quai è che las grondas firmas Grischunas èn sa specialisadas sin lur fieras e pon uschia far gudogns.